Odločba Komisije

z dne 22. decembra 1983

o upravljanju Evropskega socialnega sklada

(83/673/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Sklepa Sveta 83/516/EGS z dne 17. oktobra 1983 o nalogah Evropskega socialnega sklada [1],

ob upoštevanju Uredbe Sveta (EGS) št. 2950/83 z dne 17. oktobra 1983 o izvajanju Sklepa 83/516/EGS o nalogah Evropskega socialnega sklada [2] in zlasti členov 4 in 9 Uredbe,

ker bi bilo treba uvesti obrazce za vloge za pomoč in za zahtevke;

ker je treba za vsako vrsto projektov, navedenih v obrazcu v Prilogi 1, pripraviti ločeno vlogo, da se izpolnijo zahteve glede zanesljivega upravljanja virov, zaradi katerih mora biti možno izdelati natančno oceno projektov na podlagi določb Sklepa 83/516/EGS in smernic za upravljanje sklada;

ker je treba določiti rok za predložitev vlog za pomoč po členu 3(2) Sklepa 83/516/EGS in zahtevkov za končno izplačilo;

ker mora trajanje pomoči za projekte po členu 3(1) Sklepa 83/516/EGS sovpadati s finančnim letom; ker je treba določiti zgornjo mejo trajanja pomoči za večletne projekte po členu 3(2) tega sklepa;

ker je bistveno, da država članica Komisijo nemudoma obvesti o vsaki spremembi dejavnikov, na podlagi katerih je bila pomoč odobrena;

ker je treba zaradi zanesljivega upravljanja virov vse neuporabljene zneske takoj sprostiti, da se lahko ponovno dodelijo drugim projektom, upravičenim do pomoči;

ker je treba Komisijo takoj obvestiti, če je katerikoli projekt, ki je prejel pomoč sklada, predmet preiskave zaradi suma o nepravilnostih;

ker je bistveno, da države članice redno obveščajo Komisijo zaradi dejstva, da učinkovitost pomoči Sklada izhaja iz podrobnega poznavanja projektov, ki so prejeli pomoč,

SPREJELA NASLEDNJO ODLOČBO:

Člen 1

1. Vloge za pomoč po členu 3 Sklepa 83/516/EGS se predložijo na obrazcu v Prilogi 1.

2. Vloge:

- za končno izplačilo po členu 5(4) Uredbe (EGS) št. 2950/83 se predložijo na obrazcu v Prilogi 2,

- za izplačilo druge akontacije po členu 5(2) Uredbe (EGS) št. 2950/83 se predložijo na obrazcu v Prilogi 3.

3. Vloge se oddajo v treh izvodih. Obrazci se izpolnijo v celoti, in sicer s pisalnim strojem.

4. Vloge, ki niso v skladu s pogoji tega člena, se ne upoštevajo.

Člen 2

1. Za vrste projektov, navedenih v členu 1(2) Sklepa 83/516/EGS, in kategorije oseb, navedenih v členu 4 omenjenega sklepa, se predložijo ločene vloge za pomoč. Vsaka vloga vsebuje ločene podatke za vsako regijo ali območje, kot je opredeljeno v členu 7(3) Sklepa 83/516/EGS in v smernicah za upravljanje sklada.

2. Vloga se lahko nanaša samo na eno točko v smernicah za upravljanje sklada, ki določa prednost projektov. Kadar se projekt nanaša na več kategorij oseb, je treba za vsako kategorijo predložiti posebno vlogo.

3. Kadar projekt izvaja več držav članic, vsaka od njih predloži vlogo glede na svoj lastni prispevek.

4. Izpolnjevanje pogojev tega člena je prvi pogoj za odobritev vloge.

Člen 3

1. Vloge za pomoč v zvezi z izdatki, ki naj bi se pojavili v naslednjem letu ali pri večletnih projektih v naslednjih letih, za projekte po členu 3(2) Sklepa 83/516/EGS, morajo države članice predložiti vsako leto do 21. oktobra, da bodo lahko upoštevane.

2. Nujne vloge morajo države članice oddati vsaj en mesec pred začetkom izvajanja projekta. Obrazcu v Prilogi 1 je treba priložiti podrobno utemeljitev o nujnosti projekta.

Člen 4

1. Pomoč za projekte po členu 3(1) Sklepa 83/516/EGS se ne sme odobriti za dlje kot eno finančno leto Evropskih skupnosti.

2. Pomoč za projekte po členu 3(2) Sklepa 83/516/EGS se ne sme odobriti za obdobje, daljše od 36 mesecev.

Člen 5

Kadar projekta, za katerega je bila predložena vloga za pomoč ali kateremu je bila pomoč odobrena, ni mogoče izvesti ali se ga izvede lahko samo delno, država članica o tem nemudoma obvesti Komisijo.

Člen 6

1. Vloge držav članic za izplačilo morajo dospeti na Komisijo v desetih mesecih po zaključku zadevnega projekta. Če se vloga za izplačilo predloži po izteku tega roka, se izplačilo pomoči ne opravi.

2. Akontacije je treba vrniti, ko se stroškov zadevnega projekta ne da upravičiti na obrazcu v Prilogi 2, v treh mesecih po izteku 10-mesečnega obdobja, določenega v odstavku 1.

3. Kadar država članica po členu 5(3) Uredbe (EGS) št. 2950/83 zaprosi za odlog izplačila akontacije, se pomoč izplača v enem obroku ob končnem izplačilu.

4. Kadar se ob vlogi za končno izplačilo odkrije znesek, ki ni bil porabljen, se ta nemudoma sprosti.

Člen 7

Kadar je vodenje projekta, za katerega je bila dodeljena pomoč, predmet preiskave zaradi domnevnih nepravilnosti, država članica o tem nemudoma obvesti Komisijo.

Člen 8

Vsako leto do 15. decembra države članice sporočijo Komisiji na obrazcu v Prilogi 4 statistične podatke o projektih, ki so se izvajali ob pomoči sklada v predhodnem finančnem letu.

Člen 9

1. Odločbi Komisije 78/706/EGS [3] in 78/742/EGS [4] se s tem razveljavita. Še naprej pa se uporabljata za projekte, za katere je bila vloga predložena pred 1. oktobrom 1983.

2. Z odstopanjem od člena 3 se vloge za projekte, katerih začetek je predviden v finančnem letu 1984, predložijo pred 13. marcem 1984.

Člen 10

Ta odločba je naslovljena na države članice.

V Bruslju, 22. decembra 1983

Za Komisijo

Ivor Richard

Član Komisije

[1] UL L 289, 22.10.1983, str. 38.

[2] UL L 289, 22.10.1983, str. 1.

[3] UL L 238, 30.8.1978, str. 20.

[4] UL L 248, 11.9.1978, str. 1.

--------------------------------------------------

PRILOGA 1

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

PRILOGA 2

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

PRILOGA 3

+++++ TIFF +++++

--------------------------------------------------

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------